open-index/open-wikipedia-markdown huggingface dataset:
Codeina

La **codeina** (Metilmorfina) (*Codeinum*, *morfina-3-metiletere*; del frances *codéine*, del gregh *Kódeia*, coo de papaver), a l'è un alcaloide che 'l gh'ha dent la 3-metilmorfina, un isomer natural de la morfina metilad, e 6-metilmorfina; a l'è un opiaceo doperad per tratà el dolor. A l'è otegnuda soratut a travers la metilazzion de la morfina, l'alcaloid pussee important del *[[Papaver somniferum]]*.

A l'è dada per boca, pontura o in del cul e l'è doperada soratut 'me analgesich, despess insema cont el paracetamol o l'acid acetilsalicilegh, ma l'è doperada anca contra la toss e la cagheta. El doperà per la toss el po fà vegnì i secrezzion pussee succe e fà vegnì ai broncopategh l'insuficenza respiratoria. La po menà a cefalea, sedazzion, depression, euforia, ipotension, tachicardia, stiticheza e gomit. La codeina l'è tossega, ma la gh'ha un efet des voeulte men fort de la morfina, donca la causa men de assuefazzion e de dependenza psicologega, foeura che in di soget che l'inn stad in passad e che donca gh'hann de vesser considerad con gran atenzion. 

Comunque, soratut in tra i sgioven, gh'è quej che doperen la codeina 'me droga per divertìss.

## Bibliografia
* Karl Hiller, Matthias F. Melzig. *Lexikon der Arzneipflanzen und Drogen*. Spektrum akademischer Verlag, 2009. ISBN 978-3-8274-2053-4

## Alter proget
La Dotrina del Fascismo

"**La Dotrina del Fascismo**" (in italian: "*La dottrina del fascismo*") l'è un sagg atribuid al Benito Mussolini, che però, in realtà, l'è stad scrivud in la prima part ("Idee fondamentai") del filosof Giovanni Gentile e domà la segonda part, "Dotrina politega e sociala", l'è stada scrivuda del Mussolini midem, che 'l trata el penser politegh a la bas del fascismo.

## Storia
Anca se l'è stad scrivud in del 1927 del Mussolini, cont el jut del Giovanni Gentile, l'è stad dad foeura per la prima voeulta in del volum quell de quatordes de l'Enciclopedia Italiana, dada foeura in del 1932, 'me la prima sezzion de 'n longh articol in sul Fascismo. L'articol intregh el va de la pagina 847 a quella 884 de l'Enciclopedia Italiana, e la gh'ha un frach de foto e illustrazzion. Ogni traduzzion che la gh'è la vegn de quella publegazzion chi.

Un concet ciav del del sagg a l'è che el fassism el refuda i modei che gh'eren prima: "Se el XIX secol l'è el stad el secol del socialismo, del liberalismo, de la democrazzia, el voeul minga dì che el XX secol el gh'ha de vesser anca lu el secol del socialismo, del liberalismo e de la democrazzia. La dotrina politega la passa; i nazzion i resten. Num sem liber de creder che quell chì a l'è un secol de autorità, un secol che 'l tend a destra, un secol fassista. Se el XIX secol l'è el secol de l'individov (el liberalismo l'implica l'individualismo) num sem liber de creder che quest chi a l'è el secol del colletiv, donca el secol del Stat".

In del 1940 el Mussolini l'ha ordenad de ritirà ogni cobia ancamò in sgir del ducument, per fài stampà ancamò, perché l'haveva cambiad ideja in su certi pont.

## Bibliografia
* *Fascism*, Noel O'Sullivan, 1983 pg 138: referenzi; Mussolini's Roman Empire, de Mack Smith Penguin, ed., 1979, prima publicaa in 1976.
* Mussolini, Benito (1935). *La dottrina del fascismo*. Vallecchi Editore.
* Mussolini, Benito (1935). Fascismo: Doctrina e istituzion. Roma: Edizioni Ardita.
* Tradussion del 1932 Enciclopedia Italiana esej "Doctrines" de Mussolini.Chesta traduzion https://www.questia.com/PM.qst?a=refresh&docId=7683344&type=book  del Signor I. S. Munro, de "Fascismo al Poter Mondiale" (Alexander Maclehose, Londra, 1933).
* Schnapp, Jeffrey T.; Sears, Olivia E.; Stampino, Maria G. (2000). *Un primà del Fascismo Italiano*. Università del Nebraska Press.  Cdc. del Cdc

## Vos corelade
*Manifest fassista
*Carta del Carnar
*Manifest di intelletuai fassista
*Sansepolcrism
Virtuu cardinaj

I **virtuu cardinaj** hinn i quater virtuu de la ment e de l’ispiret, e in la filosofia classega, e in la teologia cristianna. Quej virtù chì a hinn prudenza, giustizia, fortituden e temperanza; tucc insemma, a fann sù la teoria di virtuu in l’etega.

Quej virtuu chì vegnen tucc giò dij œuver del Platon, spezialment in del liver quell de 4 de la *[[Republega (Platon)|Republega]]*, che pœu l’Aristotel l’ha espanduu in la sò *[[Etega Nicomacheja]]*. A hinn staj anca recognossuu di stoegh e de Zizeron che gh’hann taccaa adree un quajcoss in di sò œuver. In la tradizion cristianna, quej virtuu chì hinn staj reciappaa in man de Sant Ambrœus, Sant Agostin e Sant Tomas d’Aquin che de lì adree hann casciaa fœura i virtuu teologegh.

## Vos conrelaa
* Sett peccaa capitaj

## Referenz
Stepan Bandera

El **Stepan Bandera** (in ucrain *Степан Андрійович Бандера*; Staryj Uhryniv, 1 de sginer 1909 - Monegh de Baviera, 15 de otover 1959) a l'è stad un politegh ucrain, leader de la fazzion nazzionalista de estrema destra de l'Organizazzion di Nazzionalista Ucrain e fondator de l'Armada insurrezzional ucraina.

## Biografia
### Prim agn
El nass in Galizzia, al temp part de l'Imperi Austro-Ongaregh, l'era fioeul de l'Andrij Bandera, pret de la Gesa greco-catolega ucraina, e de la Myroslava Głodzińska: el gh'haveva set in tra fradei e sorelle. El ven su in Polonia in d'una familia patriotega e religiosa, tant che el pader el se sgionta 'me capellan a l'Armada Ucraina Galizziana dopo che l'Imperi Asborgegh l'era borlad sgiò: el fa minga la scoeula elementar per la prima guerra mondial, ma el fa vari sport, el sona el mandolin e 'l se met denter a un cor.

### Atività politega
Ghe va dent in del nazzionalism ucrain sgiamò de sgiovin, in del 1936 l'è condanad a mort in Polonia per el so roeul in del mazzament del minister d'interni Bronisław Pieracki, ma poeu ghe fann la comutazzion in preson a vita. El scapa del camuscion cont el rivà di todesch in del 1939 e 'l fa San Michel a Cracovia. El deventa collaborazzionista coi nazista inscì de havégh un Stat ucrain independent, e 'l vedeva in l'invasion todesca 'na gran oportunità, ma i raport cont i nazzionalsocialista eren gram, perchè l'ideja de 'n Stat ucrain independent, anca se del tut conligad al proget nazista, la ghe piaseva no, e infin el finiss in del camp de concentrament de Sachsenhausen, del che el liberen in del 1944 per fàgh fà di azzion de sabotasg contra l'Armada rossa. Fornida la guerra l'è menad in Germania Ovest sota protezzion liada e l'è copad a Monegh de 'n agent del KGB cont el tossegh.

## Regord e memoria
A l'è una figura propi controversa, vist che i azzion di nazzionalista hann lassad mort pussee de centmila polach e l'ha collaborad a l'Olocaust in Ucraina, ma l'è vun di esponent pussee important del nazzionalism ucrain: per un quajvun a l'è donca un eroe nazzional, per un quaj alter un traditor fassista vesin a l'Hitler. Con l'invasion russa de l'Ucraina a l'è deventad pussee tollerad, con strade in di zone ciapade indree di ucrain che gh'hann havud el so nom, el fàgh su de monument e 'na certa glorifegazzion, cont una magioranza di ucrain che 'l veden ben. Per di sondagg del 2013, in Galizzia l'è semper stad vist mej, menter in di bande de lengua russa pesg, anca se in del rest de l'Ucraina de lengua ucraina l'era vist mal.

Gh'è anca di monument dedicad a lu in varie cità ucraine, i pussee important a Ternopil, Bučač, Stryj, Bučač, Drohobyč, Leopol, Chmel'nyc'kyj e Kolomyja.

## Riferiment
*Bandera, Stepan Andrijovic  Treccani
*Stepan Bandera, l’eroe criminale che divide l’Ucraina  Osservatorio Balcani Caucaso

## Alter proget

## Vos corelade
*El noster pader l'è el Bandera
*Pogrom de Leopol
*Comemorazzion de Stepan Bandera
NeXTSTEP

**NeXTSTEP** a l'è stad un sistema operativ orientad ai oget e multitasking desvilupad de la NeXT del Steve Jobs per i so workstation, o ben la NeXTstation e 'l NeXTcube, in tra el 1986 e 'l 1995. Unix-like, el doperava el kernel Mach, el lenguagg PostScript per l'interfacia grafega, el lenguagg Objective-C e librarie orientade ai oget, che gh'hann dad la soa fama. 

A l'è stad anca el sistema che l'ha mitud per la prima voeulta el dock, deventad poeu vun di pont pussee important del macOS, sistema che l'è stad desvilupad a partì de NeXT dopo che la Apple l'ha crompad NeXT per sostituì el so vegg Mac OS classegh, dopo havé valutad di alternative compagne de BeOS. El prim browser web, WorldWideWeb, l'è stad desvilupad propi in su 'sto sistema operativ.

La comunità open source l'ha desvilupad GNUstep e Window Maker, che permeten de imità l'ambient de desvilup e grafegh de NeXTSTEP.

## Riferiment
*NeXTSTEP

## Vos corelade
*OpenStep
*Colonne de Miller
*Bundle (macOS)
Mac OS classegh

El **Mac OS classegh** (al so temp domà *Mac OS*, in principi *System Software* o ben *Software de sistema*) a l'è stad el sistema operativ desvilupad de la Apple per i personal computer Macintosh, recognossud soratut in la storia de l'informatega per havé popolarizad l'interfacia grafega per i utent comun.

L'è stad desvilupad del 1984, cont el System 1 vegnud foeura cont el Macintosh 128K e fondad in part in sul Lisa OS de l'Apple Lisa, in del 1996 el ciapa el nom de *Mac OS*, 'me part del programa di Macintosh clone con licenza, con la version Mac OS 8. La darrera version a l'è stada Mac OS 9, vegnuda foeura in del 1999. In del 2001 a l'è stad sostituid del Mac OS X, fondad in su NeXTSTEP e donca a bas UNIX, dopo havé provad a desvilupà deperlee el sucessor Copland e valutad de crompà alternative tant 'me BeOS. I darrere atualizazzion del Mac OS 9 hann garantid interoperabilità cont el sistema noeuv e 'l Mac OS X l'era dad foeura con *Classic*, che gh'ha dad el nom che 'l gh'ha incoeu, che 'l permeteva de eseguìgh sora i aplicazzion per el vegg sistema.

El doperava un kernel monolitegh in sul Motorola 68k e 'n microkernel in su la piataforma PowerPC. L'ha lassad robe compagne de l'HFS Plus, file system doperad fina a Mac OS High Sierra, e AppleScript.

## Riferiment
*Utenti incalliti di Mac OS 9: per loro il Classic non è mai morto

## Alter proget

## Vos corelade
*Hierarchical File System (Apple)
*Apple System 7
*Apple Desktop Bus
*Macintosh File System
*Emulator Mac 68k
*Nanokernel Mac OS
*Carbon (API)
Filosofia Unix

La **filosofia Unix** a l'è un insema de norme de penser che la revarda el desvilup de software minimalista e modular, che la gh'ha el so principi in del lavorà del Ken Thompson e al dì d'incoeu l'è assee respetada in tut el mond che 'l revarda Unix e i sistema compagn. El Ritchie e 'l Thompson l'hann sintetizada inscì:
#Fà che 'l sia ladin scriver, testà e eseguì i programa
#Doperà in manera interativa i batch
#Economia e eleganza del design per via di so limitazzion
#Sistema che 'l se suporta: Unix l'è scrivud con Unix

Un'altra sintesi l'è quella del Peter H. Salus:
#Scriv programa che fann domà una roba e la fann ben
#Scriv programa che fann i robe insema
#Scriv programa che gestissen un stream de test, che l'è 'n interfacia universala

## Bibliografia
*The Unix Programming Environment by Brian Kernighan and Rob Pike, 1984

## Vos corelade
*Pesg l'è mej
*Architetura Unix
*Minimalism (informatega)
*Principi KISS
*Etica hacker
*Tusscoss l'è un file
Corasg

El **corasg** (ciamad anca **valor** o nomà **cœur**) l’è la scerna e l’intenzion de frontà dolor, patiment, priguel, inzertezza e sudizzion. 

La virtù classega de la **fortituden** l’è despess voltada coma ‘corasg’, ancaben che a nivell concetual la tœuva denter anca la perseveranza e la pazzienza. In la zivilità ozzidental, i penser pussee important in sul corasg vegnen sgiò di filosef classegh, compagn del Socret, Platon, Aristotel, anca se dei oltre figure post-classeghe compagn de San Tomas d'Aquin e del Søren Kierkegaard hann, de tute i manere, tolt part in del desvilup del concet.

In la mitologia indó, se pœul trovà un badaluch de esempi de corasg e valor, e fisegh, e morai. In di culture de l’Orient Estrem, el test cines del *[[Tao Te Ching]]* l’oferiss un bell poo de penser e ideje in sul corasg.

## Vos conrelade
* Dharma
* Virtù

## Olter proget

## Referenze
Ferrovia de Vallmorea

La **** a l'è stada una ferrovia de la Lombardia e del Canton Tesin longa  km che la conligava Castellanza a Mendris. Verta in del period 1904-1926 e gestida de , l'è sarrada in tra el 1928 e 'l 1977.

La trata svizzera l'è poeu integrada in la ferrovia Mendris-Vares, doperada anca de la red celer del Canton Tesin.

## Riferiment
*Ferrovie Abbandonate

## Alter proget
Ferrovia de la Vall Seriana

La **** a l'è stada una ferrovia de la Lombardia longa  km che la conligava Berghem a Cluson, a travers de la Vall Seriana. Verta in del  e gestida de , l'è sarrada in del .

Al dì d'incoeu, in sul toch de la linia in tra Berghem e Albin, a gh'è una tranvia noeuva.

## Riferiment
*Ferrovie Abbandonate

## Alter proget
Ferrovia de la Vallgana

La **** a l'è stada una ferrovia de la Lombardia longa  km che la conligava Vares a Luin. Verta in del period 1903-05 e gestida de la , l'è sarrada in tra el 1953-55.

## Riferiment
*Ferrovie Abbandonate

## Alter proget
Ferrovia Trevis-Ostilia

La **** a l'è stada una ferrovia de la Lombardia e del Veneto longa  km che la conligava Trevis a Ostilia. Verta in tra el 1925 e 'l 1941 e gestida de , l'è sarrada in del 1987, ma sgiamò de temp l'era doperada domà del trafegh de mercanzia. L'è desarmada in del 1997 e trasformada in pista ciclabel.

## Riferiment
*Ferrovie Abbandonate

## Alter proget
Ferrovia Cremona-Isee

La **** a l'è stada una ferrovia de la Lombardia longa  km che la conligava Cremona a Isee. Verta in tra el 1911 e 'l 1932 e gestida de , l'è sarrada in del 1965 in tra Cremona e Rovat e in del 2018 per el rest.

## Riferiment
*Ferrovie Abbandonate

## Alter proget
Stazzion de Peschera (FMP)

La **** a l'è stada una stazzion de la ferrovia Mantoa-Peschera, che la serviva el comun de . L'era tacada ai stazzion de .

## Riferiment
*Ferrovie Abbandonate
Mantra

On **mantra** (devanagari: मन्त्रम्) l’è la rezitazion de di paròll sagraa, di son divin, de ona sillaba, de di fonemma, o de un grupp de paròll, o in sanscret o in dij olter lengov che hinn retegnuu de possed un quaj podè religios, magegh o spiritual. I mantra pussee vegg rivaa al dì d’incœu hinn staj scrivuu in India in vedegh sanscret. 

L’esempi pussee sempi l’è fòrsi la paròlla ॐ (Aum, Òm) che l’è dovrada ’me on mantra e retegnuda el primm son a vesses originaa in su la terra. Quand che l’è rezitaa, el son ‘òm’ el produs di vibrazion in del còrp che vutten a calmà giò e el còrp, e la ment. In di formi pussee sofistegaa, i mantra pœuden vess anca di fras cont ona nuanz spiritual, compagna de la sid de cognossenza, realtà, lus, inmortalità, pas, amor, verità e azion. Un quaj mantra che el gh’ha nò de sens litaral el gh’ha però de sens spiritual, deggià che el mena a livàss sù in termen de spiret.

L’usanza, strucciura, fonzion, importanza e sòrt de mantra varien a segonda di scœur e di filosofij dedent de l’Induesim, Buddhesim, Gianesim e Sikhesim. 

I mantra gh’hann on rœul zentral in di tantra. In quej tradizion chì, i mantra hinn consideraa ’me ona rezitazion sagrada e on ritual profondament personal, sovenz de caratter inziategh – siben che in de dij olter scœur l’iniziazion in del mantra la saja minga obligatoria.

In gionta, la paròlla ‘mantra’ l’è anca dovrada per referìss a un quajcòss che el ven repetuu despess, e che donca el podaria taccà a lojà la gent pròppi a causa de l’ezzessiva repetizion.

## Ligamm de dent
* Orazion
* Pūjā

## Ligamm de fœura

## Referenz
Mac OS 9

**Mac OS 9** a l'è stada la darrera version del Mac OS classegh, dada foeura el 23 de otover 1999 e ciamad de la Apple "el sistema operativ pussee bon per l'Internet", per via di capacità in su l'Internet de Sherlock 2, l'integrazzion cont i iTools online e 'l networking Open Transport fad pussee bon. Anca se ghe calaven protezzion de la memoria e 'l multitasking preemptiv, gh'era la possibilità de havégh pussee de utent e 'l sistema de atualizazzion del software l'è fad propi pussee bon.

La Apple l'ha descontinuad el desvilup del sistema vers la fin del 2001 e l'è sostituid del Mac OS X 10.0, fondad in su NeXTSTEP e con kernel Mach, donca un sistema operativ Unix-like. In del 2002 el Steve Jobs gh'ha fad un fint funeral a Mac OS 9, inscì de dìgh a la sgent che 'l desvilup del Mac OS classegh a l'era propi fornid. Per un poo l'è stad possibel tegnì Mac OS 9 in dual boot con Mac OS X e doperànn i programa a travers de l'interfacia Classic.

## Riferiment
*Storie di Apple
Samurai

I **samurai** (giappones: 侍) eren ona casta militara de aristocrategh e offiziaj tipega del Giappon de l’Età de Mezz. Ghe andaven adree a on codez moral ciamaa *[[bushidō]]*, che el portava on insemma de virtù marziaj che i samurai gh’avevn de tegnìss. I sò fonzion prenzipaj dedent de la sozietà giaponesa eren el menàss in gir per regœuj i tass di zitadin e la minestrazion e protezion di terr feudaj.

## Ligamm de dent
* Bushidō

## Ligamm de fœura

## Referenz
Striozz

I **striozz** inn di parolle – o di formule de parolle prestabilide – che vegnen esprimude con l’intenzion de manifestà un determinad efet in su una persona, bestia o oget quajsevœula. Asca la rezzitazzion verbal, i striozz pœuden vesser compagnad de di simbologie, orazzion o rituai de una quaj sorta per seguràss che la prozzedura la fonzioni debon.

## Font
* Britannica

## Ligam de denter
* Instriadura
* Mantra
* Zagovory

## Ligam de fœura
Tranvia de Locarn

La **tranvia de Locarn** l'era una linia de tram a scartament metregh che la conligava Muralt, Locarn e la soa stazzion e Minus, verta in del 1908 e sarrada su del tut in del 1960.

La linia l'è verta in del 1908 gestida di Tranvie Eletrighe Locarnes e la conligava la stazzion de Sant Antoni de la ferrovia Locarn-Pont Broeulla-Bignasch, verta l'ann prima, a la stazzion de la ferrovia del Gotard, per poeu rivà a Minus, e l'era fada su con la midema tecnologia de la *Vallmagina*, inscì de podé trasportà la soa mercanzia, ma poch inanz la compagna la se fà cavà l'oblegh de fàll. Del 1910 al 1933 l'è slongada fina a Piazza Sant Antoni, ma quell ram lì l'è serrad perchè doperad de poche corse e de poca sgent, ma el servizzi l'è poeu integrad fina a Soldun grazzia ai alter linie di Ferrovie Regionai Ticines, che in del 1923 n'haveven ciapad la gestion, o ben la Vallmagina e la Centvallina. In del 1960 l'è sostituida de corse di autobus.

## Riferiment
*Storia di FART

## Alter proget
Bodhisattva

In del buddhesim, un **bodhisattva** (sanscret: बोधिसत्त्व) l’è una creadura in sul senter de l’inluminazzion, o de la buddhità.

In di scœule buddhiste antighe, inscì coma ancamò in del buddhesim theravāda, la parolla ‘bodhisattva’ l’insegna vergun che l’ha tolt la decision de vegnì un buddha, e che el gh’è stait confermad de un buddha vivent che i sò sforz indarann a prodù i frut desiderad.

In del buddhesim mahāyāna, un bodhisattva l’è chissessia che l’haiva insgenerad la *[[bodhicitta]]* – la ment concentrada in sul gagnament de l’inluminazzion – e che el vœula menà tute i creadure senziente a inluminàss. In quella tradizzion chì, i bodhisattva inn l’equivalent spiritual de dei eroj che, inzigad de la sò compassion, i inn dree a dàss de fà per dessedàss. Quii vesser chì incarnen di sossenn importante qualità spirituai, compagne di *brahmavihāras* (i inscì-ciamade ‘quater baite divine’), o ben la *maitrī* (benevolenza), la *karuṇā* (compassion), la *muditā* (sgioja per i olter) e *upekṣā* (equanimità). A quei virtù chì a ghe andariss anca sgiontad i ‘perfezzionament del bodhisattva’ (*pāramitā*), soratut ol *prajñāpāramitā*, la cognossenza tranzendental.

In del theravāda, un bodhisattva l’è vist coma un individov pussee unegh che rar. Nomà un cicinin de persone inn bone de deventà di bodhisattva, compagn, per esempi, del Maitreya. Inscambi, in del mahāyāna, sgeneralment l’ideja l’è quella che ol senter del bodhisattva l’è vert a tucc, e i mahāyāni midem inzighen tucc a vegnì di bodhisattva. Di bodhisattva particolarment ispiritualment desvilupad – compagn de l’Avalokiteśvara, del Maitreya, e del Mañjuśrī – vegnen propri venerad in del mahāyāna, e la sgent la cred che i posseden di grand podé che dœuvren per vutà tute i creadure vivente.

## Ligam dedenter
* Buddhità
* Dalai Lama

## Ligam de fœura

*  Concet del bodhisattva

## Referenze
Om selvadegh

L**'om selvadegh** (*Homo salvadego* in lombard del Quatercent) a l'è una figura mistega che la se troeuva in la coltura de l'Europa de l'età de Mez, vesina a quella di faun o di satir de l'epoca classega e al Silvanus, dia roman di foreste. De solet dissegnad 'me pien de pei o quatad d'erba, el gh'havaria di carateristeghe compagne de quelle de 'n semi-dia.

Pussee de precis, el se troeuva in Vall Padana (soratut in sui Alp e Pennin lombard) con di sbavadure in Toscana, in di Alp svizzere e austriegh, in sui Pirinee, in di Sudet, ma anca in la mitologia slava e nordega. L'è inveci squasi del tut descognossud in del rest de la Penisola penninega.

## Bibliografia
*Alessio Strambini, L'Homo Salvadego: una figura folclorica della Rezia alpina, in Luca Giarelli (a cura di), Carnevali e folclore delle Alpi. Riti, suoni e tradizioni popolari delle vallate europee, 2012, p. 51, ISBN 978-88-6618-948-0.

## Alter proget

## Vos corelade
*Yeti
*Krampus
*Salvanèl
Trofee Silvio Berlusconi

El **Trofee Silvio Berlusconi** (*Trofeo Silvio Berlusconi* in italian) a l'è una competizzion sportiva de amis che la se fa in estad in tra l'AC Milan e l'AC Monscia, a partì del 2023, per regordà el Silvio Berlusconi, che l'è stad president di du club e l'è mort el 12 de sgiugn del 2023.

## Storia
La prima edizzion l'è stada el 8 de avost 2023 di ore 21 al stadi del Monscia e l'è stada vensgiuda al penalti di casciavid. La segonda l'è stada sgiugada al Stadi de San Sir el 13 de avost 2024 semper ai 9 ore de la sira e l'ha vist el Milan vensger 3-1 senza andà ai penalti.

## Edizzion

## Riferiment
*NASCE IL "TROFEO SILVIO BERLUSCONI" TRA AC MONZA E AC MILAN
*TORNA IL "TROFEO SILVIO BERLUSCONI" TRA AC MILAN E AC MONZA
*IL MILAN VINCE LA SECONDA EDIZIONE DEL TROFEO SILVIO BERLUSCONI

## Vos corelade
*Trofee Luigi Berlusconi
Cavallaria

La **cavallaria** l’è un codes de conduta informal de varia natura che el s’è desvilupad in Europa intra el 1170 e 1220. L’è sozziad con la figura di cavaller e di member dei olter orden cavallaresch, indova el sò comportament de lor e di galantomen in sgeneral el gh’haveva de stàgh sota ai norme sozziai del codes cavallaresch midem. I ideai de la cavallaria inn stait popolarizad in la litaradura de l’Età de Mez, soratut in di zicli litarari cognossud coma la *[[Materia de Franza]]* – ligada ai camarada lesgendari del Carel Magn, i paladit – e la *[[Materia de Bretagna]]*, che l’ha fait vegnì famos la storia del Rè Artur e di sò cavaller de la tavola regonda.

Ancaben che el codes cavallaresch el se sibia desvilupad in l’Europa de l’Età de Mez, el se inradisa in la storia di segoi inanz. A par che el sibia vegnud su coma un’idealizazzion de la figura del soldad a cavall adree a l’Imperi Carolinsg, che la toveva denter corasg, eserzizzi individual e servizzi invers quii che gh’ha besœugn; soratut in Franza in mez ai soldad a cavall de l’armada del Carel el Grand.

Con l’indà del temp, el segnifegad de cavallaria in Europa el s’è refinad su con l’enfatizà pussee i virtù sozziai e morai. El codes cavallaresch – inscì coma l’era in sul fenì de l’Età de Mez – l’era un sistema moral che el messedava l’*ethos* del guerrer, la *pietas* del rè e i bei manere de cort, che, insema, faven su una nozzion de onor e nobiltà prezziada fiss in la sozzietà del temp.

## Ligam de denter
* Bushidō
* Cavaller
* Virtù

## Ligam de fœura
*  
*  

## Referenze
Virtù

La **virtù** (latin: *virtus*; gregh: *ἀρετή*) l’è una qualità particolara menada a un nivell de zellenza, che la pœul vesser e moral, e sozzial, e intelletual. La refinadura e perfezzionament di virtù inn retegnud intra i ‘ben de l’om’ e i inn donca prezziad su per ol sò valum in la sozzietà zivilizada, indova la sò fonzion la sariss compagna de quella de una fondazzion. In l’etega pratega umana, una virtù l’è la propension a scernì dei azzion che riessen a insubì di nivei volt de moralità: fà quell che l’è sgiust e schivà quell che l’è nò in de una determinada situazzion o atività. Quand che a un quajvun ghe pias fà quell che l’è sgiust, anca quand che l’è defizzel o un zich despiasevel a l’inizzi, el pœul voltà un us in de una virtù. A quei persone chì ghe se dis che i inn **virtuos**, intravers ol sò cultivà quei propension chì. Ol contrari de la virtù a l’è ol vizzi, e i persone vizziose ghe gœuden in del fà del mal, anca se el ghe sgiuga contra ai sò interess de lor.

Dei olter esempi de quella nozzion chì tœuven denter l’ideja del meret e, soratut in di tradizzion asiateghe, del dharma. In del buddhesim, i quater brahmavihara (‘stacc divin’) pœuden vesser considerad coma di ‘virtù’ in l’azzezzion europeja del termen. 

## Ligam de denter
* Bushidō
* Cavallaria
* Etega
* Virtù cardinai
* *[[Virtue signalling]]*

## Ligam de fœura

## Referenze
Instriadura

On’**instriadura** (ancasì ciamaa **striament**, **maledizzion** o **anatemma**) l’è tucc i desideri espress per tràgh adoss di condizion de avversità e desfortuna a ona persònna, pussee persònn, on sitt o on ogett. In particolar, la paròlla la se pœù referì a ona situazion indoa el desideri in quistion el deventa vera, soratutt per efett de l’interazion cont on dia, spiret o de on’oltra entità soranatural, o se a ghe ven dovraa di formi de magia de una quaj sòrta – sovenz de magia nigra. 

In tanc credenz, a se pensa che l’azion del fà on’instriadura la gh’aiva giamò del sò ona fòrza causativa in del resultaa che la dà fœura. Per rovert o menà via ona instriadura quell che occorr l’è despess di rituaj elaboraa o di orazion spezifegh.

## Ligamm de dent
* Magia
* Stria
* Striozz

## Ligamm de fœura

## Referenz
Onor

L’**onor** a l’è l’ideja de on ligamm intra on individov e ona sozietà ’me ona qualità de ona persònna che l’è el resultaa e dei insegnament soziaj che l’ha rezevuu, e del sò l’*[[ethos]]* personal. Quella qualità chì la se manifesta ’me on codes de conduta, e la possed divers element, compagn del coragg, de la cavallaria, de l’onestà e de la compassion. A l’è on concett astratt che el compòrta che la percezion del valumm e respettabilità de on individov o on’instituzion – ona fameja, scœura o nazion – la gh’aiva un efett particolar in su de lù o lor in termen de posizion sozial, valumm personal e reputazion.

## Ligamm de dent
* Bushidō
* Cavallaria
* Ethos
* Virtù

## Ligamm de fœura
Stazzion de Coriano-Cerasolo

La **** a l'è stada una stazzion de la ferrovia Rimini-San Marin, che la serviva el comun de . L'era tacada ai stazzion de .

## Riferiment
*Ferrovie Abbandonate
Ferrovia Locarn-Pont Broeulla-Bignasch

La **ferrovia Locarn-Pont Broeulla-Bignasch**, a scartament metregh, e ciamada anca *Vallmagina*, l'ha conligad Locarn a Bignasch, a passà per Pont Broeulla, del 1907 al 1965. Longa 27 km, a l'era stada gestida in principi de la società omonima, che in del 1923 l'è tacada insema a quelle che gestiven i alter ferrovie del Canton, compagn de la Centvallina per fà su i Ferrovie Regionai Ticines, che in del 1960 tachen a fà anca i corse cont i autobus e cambien nom in Ferrovie Autolinee Regionai Ticines. Sarrada el 28 de november del 1965, l'era eletrifegada a 1'200 V CC e doperada sia per el trafegh de passeger che per quell de mercanzia.

La linia la scominciava con la stazzion de Locarn di FART, incoeu sostituida de quella noeuva, a gh'era poeu un scal mercanzia per el macell e l'azienda del gas, la stazzion de Locarn Piazza Castell poeu gh'era Locarn Sant Antoni, Soldun, San Martin e Pont Broeulla, fina a chi la trata l'è ancamò verta (foeura che per el scal mercanzia e Piazza Castell), con di stazzion renoeuvade, per la Centvallina: poeu a gh'è la veggia stazzion de Pont Broeulla, Avegn, Gordev, Ronchin, Aurigen-Moghegn, Magia, Loeuden, Coj-Sgiumaj, Somei, Rivee, Scevi, Scevi Ospedal e, infin, la stazzion de Bignasch.

## Riferiment
*Sit in su la ferrovia

## Alter proget
Stazzion de Pont Broeulla (1907)

La **** a l'è stada una stazzion de la ferrovia Locarn-Pont Broeulla-Bignasch, che la serviva el comun de . L'è stada sostituida de la stazzion d'incoeu in del 1923.

## Riferiment
*Sit in su la ferrovia
## Alter proget
Ferrovia

Una **ferrovia** (pussee tradizzionalment *strada ferrada*) a l'è un'infrastrutura che la permet de fàgh andà sora i treni, fada su de du o pussee binari, di sistema per tacài insema e tucc i strument che permeten el so fonzionament, per esempi la ripetizzion di segnai, l'eletrifegazzion e inscì via. Per estension, per "ferrovia" se intend tut el sistema che 'l fonziona intorna al treno.

## Riferiment
*Treccani

## Alter proget

## Vos corelade
*Straport ferroviari
*Liberalizazzion ferroviaria
*Manoeuva (ferrovia)
*Ferrovia a cremaliera
*Ferrovia turistega
*Stazzion ferroviaria
Saddam Hussein

El **Saddam Hussein** (nom complet *Ṣaddām Ḥusayn ʿAbd al-Majīd al-Tikrītī*, in arab *صدام حسين عبد المجيد التكريتي‎*; Tikrit, 28 de avril 1937 - Baghdad, 30 de dicember 2006) a l'è stad un politegh e militar irachen, ditador e president de l'Iraq del 1979 al 2003, quand che una coalizzion internazzionala guidada di Stat Unid l'ha invas el Paes e l'ha sbatud sgiò: infin l'è ciapad e condanad a mort de 'n tribunal irachen, e l'è impicad, cusad de crimen contra l'umanità per i so at contra la minoranza curda in la strage de Dujail.

## Riferiment
*Treccani

## Alter proget

## Vos corelade
*Partid Ba'th
*Fedayn de Saddam
*Guerra Iraq-Iran
*Guerra del Golf
*Guerra in Iraq
*Zabibah e 'l Re
Amiga CD32

L**'Amiga CD32** a l'è stada una console per i videosgioeugh venduda de la Commodore International in tra el 1993 e 'l 1994, fondada in su la piataforma de l'Amiga e che la doperava el CD-ROM 'me suport de memoria. Insema al vegg Commodore CDTV, cont el che per la pupart a l'era compatibel, a l'è stad part di proeuve de la Commodore de trovà un spazzi il del mercad de l'eletronega de consum minga ligada del tut a l'informatega, e l'era venduda 'me la "prima console a 32 bit al mond cont el CD", anca se, a bon cunt, domà in Giapon, la Fujitsu l'haveva vendud una console compagna prima, la FM Towns Marty.

## Riferiment
*Amiga Hardware

## Alter proget
Malatia olandesa

Per **malatia olandesa** se intend la teoria economega che la conliga el desvilup de 'n setor, de sovenz quell di resorse naturai, cont el declin de alter setor, de solit quei industriai o comunque pussee manuai, compagn de l'agricoltura. El termen l'è stad coniad del The Economist in del 1977 per descriver l'evoluzzion de l'economia di Paes Bass dopo de la descoverta del giaciment de gas de Groningen in del 1959. 

Se pensa che l'è dovuda al fat che, cont el cresser de quel setor chi, la valuda de 'n paes la deventa pussee forta, donca i esportazzion deventen men competitive e 'l convegn pussee importà de foeura.

## Bibliografia
* "The Dutch Disease". The Economist. 26 November 1977. pp. 82–83. 

## Vos corelade
*Maledizzion di resorse
*Paradoss norveges
*Tragedia di ben comun
*Sgioeugh a soma zero
Amiga 1000

L**'Amiga 1000**, in principi anca domà *Amiga*, a l'è stad el prim computer de la piataforma Amiga de la Commodore International. Vendud del setember 1985 al 1987, l'è stad el prim personal computer de cà a havégh 'sti carateristeghe chi: multitasking con prelazzion, interfacia grafega WIMP a color e mouse, e la doperava vuna di CPU pussee potente di so temp, con vuna di grafeghe e audio pussee inanz, el tut gestid, de bas, con 512 KB de memoria.

A l'era vendud 'me Amiga in di paes cont el standard televisiv NTSC e 'me Commodore Amiga per quei cont el standard televisiv PAL. Cont el vender di computer de la midema fameja 'me l'Amiga 500 e l'Amiga 2000, ghe dann el numer milla per spartìll.

## Riferiment
*Ctrl Alt Museum

## Alter proget
Television digital

La **television digital** a l'è la tecnologia che la spantega un segnal video, pensad per el servizzi de television, in formad digital. L'ha per la pupart sostituid la television analogega e l'è spantegada soratut a travers di midem mez, donca cont i antene, via cav o via satellit, al dì d'incoeu a l'è anca possibel ricevela via l'Internet.

## Riferiment
*Britannica

## Alter proget

## Vos corelade
*Multiplex televisiv
Monitor

El **monitor** a l'è, in informatega, una periferiga de output che la dà foeura informazzion in forma de test o de grafega pitorial. I prim computer doperaven soratut lus per comunegà e, se 'l faseven in forma de test, gh'haveven una telescriventa, a partì di agn '60 el monitor, a travers di terminai, l'è deventad pussee spantegad e cont el rivà di home computer, che eren impostad per podé dà foeura el so video in radiofrequenza, anca i televisor inn stad doperad inscì. Al dì d'incoeu, a bon cunt, anca i televisor che doperen la television digital inn di monitor tacad a 'n computer che 'l decodifega e 'l mostra el segnal, e la tecnologia l'è propi compagna.

## Riferiment
*Britannica

## Alter proget

## Vos corelade
*Multi-monitor
*Van Eck phreaking
*Desktop virtual
Televisor

Un **televisor** a l'è un aparecc che l'è bon de ricever un segnal televisiv e de mostràll in su 'n schermo, deventad un prodot de consum propi popolar a partì del dopoguerra de la segonda guerra mondial. Del 1970, cont el rivà di bindei magnetegh compagn del VHS e del Betamax, l'è deventad anca una manera de vedé di video preregistrad, e poeu cont el rivà di disch otegh 'me el DVD e 'l Blu-ray, hann ciapad el so post, menter incoeu a l'è assee spantegad el streaming de l'Internet.

## Riferiment
*Treccani

## Alter proget

## Vos corelade
*Smart TV
*Television satellitar
*Television a circuit serrad
Strada statal 72 de San Marin

La **strada statal 72 de San Marin**, ciamada anca *Via Consolar Rimini-San Marin*, a l'è una strada statal che la conliga Rimini al confin de Stat de San Marin. Istituida al temp del fascismo, quella che la gh'è incoeu a l'è stada fada su dopo de la segonda guerra mondiala e la gh'ha do corsie per sens de marcia, per 10,6 km de percors.

La scomincia foeura de Rimini, in corrispondenza con l'Adriatega, la gh'ha poeu una sortida vers l'Autostrada A14, gh'è poeu un incros a l'altezza de Cerasol, una sortida per Rovereta, vuna per la strada de Fondvall e, infin, se riva al confin a Sarravall, marcad del Pont de Confin, indova che la strada la tira inanz 'me la superstrada de San Marin, gestida de l'Azienda Autonoma de Stat de Produzzion.

## Riferiment
*Legge 17 maggio 1928, n. 1094

## Alter proget
Maṇḍala

On **maṇḍala** (sanscret: मण्डल, ‘serc’; ciamaa anca **yantra**) l’è ona representazion geometrega de la relazion dinamega intra l’òmm e l’univers. De nòrma, la paròlla l’insegna ona figura geometrega indova on serc el gh’ha dent on quadraa, o on quadraa che el gh’ha dent on serc. Quella figura chì la pœù vess despartida giò in olter sota-division pù o manca regolar, e despess tucc divisibel per quatter. L’efett che a dann fœura l’è quell de ona lus che la se emanna del zenter de la figura o che l’è dree a sorbì tucc i color invers de lee, a segonda de la prosettiva de l’individov che l’è dree a vardà el    maṇḍala. Quej formi chì hinn dovraa in d’ona manera schematega e, a l’istess temp, a pœuden vess intenduu in d’ona quaj tradizion religiosa ’me on sont di manifestazion spaziaj del Divin.

In del buddhesim – soratutt intra i prategant di tradizion tantregh – i maṇḍala pussee drovaa vegnen giò di test sacher tibetan, compagn di *Kalacakra Tantra*, che a stà a la tradizion i eren staj pròppi insegnaa del Buddha midemm. Quij maṇḍala chì hinn doperaa despess in del yoga di dia per vuttà a connettes cont i divinità che menen a gagnà l’inluminazion. In del vajrayāna i maṇḍala pœuden anca vess faj sù de saiva.

## Per savènn pussee
*

## Ligamm de dent
* Art
* Cakra

## Ligamm de fœura

## Referez
Superstrada de San Marin

La **superstrada de San Marin** (*superstrada di San Marino* in italian) a l'è la strada la pussee importanta de San Marin. Longa 8,9 km, la scomincia al confin de Stat de Dogana, cont el Pont de Confin, 'me continuazzion de la strada statal 72 italiana - che la conliga Rimini a la Republega e la finiss in la Capital. L'è gestida de l'Azienda Autonoma de Stat de Produzzion.

A scomincià de Dogana, la riva a Sarravall cont un rondò, gh'è poeu una sortida per Mont Domagnan, vuna per El Borgh, che gh'è pussee inanz un alter rondò, e infin la riva a la Cità.

## Riferiment
*Consiglio Grande e Generale
San Marin (rial)

El **San Marin** a l'è un curt rial internazzional che 'l interessa l'Italia e 'l San Marin. Longh apena 8,7 km, el nass del mont San Paol in di Marche, el passa poeu in la Republega del Titan, a tocà i castei de Fiorentin, Cesanoeuva e Aquaviva e 'l torna poeu in Emilia-Romagna indova che 'l se sgionta a la Mareccia vesin San Leo. Fina al 15 de avost 2009 el so darrer trat l'ha marcad el confin in tra l'Emilia-Romagna e i Marche, poeu la volta Vall Mareccia l'è passada sota Bologna cont un referendum.

## Riferiment
*Imagin del rial
Pont de Confin

El **Pont de Confin** (*Ponte di Confine* in italian) a l'è 'na passarella che la marca el confin in tra l'Italia e 'l San Marin, al chilometer 10,654 de la strada statal 72 de San Marin, in tra el comun italian de Corian e la curazzia de Dogana, part del castell de Sarravall, e 'l marca el principi de la superstrada de San Marin.

La banda sanmarinesa l'è controllada de la Guardia de Roca, menter quella italiana de la Guardia de Finanza, che la fa anca di controi fiscai automategh, e in sul pont a gh'è la fras "Benvegnud a San Marin, veggia terra de libertà", che la se troeuva in la pupart di valich de la Serenissima. 

Fad su in tra el 1995 e 'l 1996 in su proget del Giancarlo De Carlo, el governo el voleva fànn de compagn anca ai confin de Gualdiscioeul, Cerbaioeula, Faitan e Cesanoeuva, ma inn stad no fad su.

## Riferiment
*IUAV
Stazzion de Marchiroeu

La **** a l'è stada una stazzion de la ferrovia Ghirla-Pont Tresa, che la serviva el comun de . L'era tacada ai stazion de .

## Riferiment
*Ferrovie Abbandonate
Ferrovia Intra-Premen

La **ferrovia Intra-Premen** a l'è stada una ferrovia a scartament metregh che la conligava Intra, quarter de Verbania, con Premen, a passà per Riscian e Bee, ativa del 1926 al 1959. Longa 12,2 km, l'era eletrifegada a 1,300 V in corrent continua.

## Riferiment
*Ferrovie Abbandonate

## Alter proget

## Vos corelade
*Tranvia Intra-Omegna
Castei de San Marin

I **castei de San Marin** inn la division de prim nivell del Paes, che corrisponden ai comun di alter Stat. El termen l'è stad doperad storegament sgiamò del secol quell de quindes, in precedenza el territori l'era partid in *gualdarie*, ma gh'haveven no di compit ministrativ.

Del 1463 al 1925 la Republega l'è stada partida in quater castei, Fiorentin, Mont Giardin, Faitan e Sarravall, e cinqu parochie, o ben Cità de San Marin, Aquaviva, Cesanoeuva, Mont Domagnan e El Borgh, a partì de quell ann inn tucc fad 'me castei, cont un capitani de castell nominad del Consili Princip e Sovran, e cont i frazzion che se ciamen curazzie. A partì del 1945 i capitani de castell inn sostegnud de una sgionta de castell (in precedenza ciamada *sgionta ausiliaria*) e del 1979 inn votad a sufragi universal. Del 2020 l'è sbassad el numer di member de la sgionta e l'è dad el dirit de votàlla per i forester che viven in la Republega de almen 10 agn.

## Riferiment
*Castelli di San Marino
Stazzion de Valtess

La **** a l'è stada una stazzion de la ferrovia de la Vall Brembana, che la serviva el quarter bergamasch de Valtess. L'era tacada ai stazzion de .

## Riferiment
*Ferrovie Abbandonate
## Alter proget
Stazzion de Paese-Castagnole

La **** a l'è  una stazzion de la ferrovia Bellun-Felter-Trevis, che la serviss el comun de . L'è tacada ai stazzion de .

## Moviment
La stazzion a l'è servida di treni regionai de Trenitalia, in contrat de servizzi cont i region interessade.

## Bibliografia
*Marina Delli Colli, La Padova-Calalzo, in Voci della rotaia, Roma, 1978.
Ofizzi Federal per la Dovana e la Sigurezza di Frontere

L**'Ofizzi Federal per la Dovana e la Sigurezza di Frontere** (in todesch *Bundesamt für Zoll und Grenzsicherheit*, in frances *Office fédéral de la douane et de la sécurité des frontières*, in italian: *Ufficio Federale della dogana e della sicurezza dei confini*, in romancc: *Uffizi federal de la duana e de la segirezza dals cunfins*) a l'è un'agenzia federala de la Confederazzion Svizzera, che la dipend del Departiment Federal di Finanze. Fina al 2022 l'era cognossuda 'me Ministrazzion Federala di Dovane, e la se ocupada domà de l'aspet de la dovana, l'ha poeu ciapad dent i Guardie de Confin, inscì de deventà pussee 'n agenzia de sigurezza generala de confin.

Oltra al territori svizzer, la gh'ha competenze dovanai per tut el Liechtenstein intregh e per l'exclave todesca de Büsingen am Hochrhein, fina al 2019 anca Campion l'era de facto territori dovaner svizzer.

## Ligam de foeura
*Sit ofizzial

## Alter proget
Stazzion de Annone Veneto (2002)

La **** a l'è una stazzion de la ferrovia Trevis-Portogruaro, che la serviva el comun de . L'è tacada ai stazzion de .

## Bibliografia
*Atlante ferroviario d'Italia e Slovenia. Eisenbahnatlas Italien und Slowenien. Köln: Schweers + Wall, 2010. ISBN 978-3-89494-129-1
Stazzion de Berghem FVS

La **** a l'è stad el capolinia orobegh de la ferrovia de la Vall Seriana, ativ in tra el 1884 e 'l 1967, e anca di tranvie per Lod e Soncin, in del so period de atività. A l'era in la midema piazza de la Stazzion FS e de quella de la Ferrovia de la Vall Brembana e l'era pussee piscinina de tute e do, e la gh'ha havud un interscambi anca con la linia 1 de la veggia red di tram de Berghem.

Con la costruzzion del Tranvia Berghem-Albin, che la corr in sul midem sedim ferroviari de la ferrovia de la Vall Seriana, una part del so piazzal binari a l'è stada doperada per la noeuva tranvia.

## Riferiment
*Ferrovie Abbandonate
## Alter proget
Tutor (controll de velocità)

El **Tutor** a l'è un sistema de controll de la velocità che, inveci de mesurà la velocità istantanea tant 'me un radar, el mesura la velocità media in su 'na trata de strada, inscì che se vun el ghe met men de quell che gh'havaria metud a 'na velocità regolar el ciapa la multa. A l'è doperad soratut in sui strade svelte, tant 'me i autostrade, i superstrade o i stradon de cità, e desgià che 'l mesura la media, l'è no assee andà pussee pian sota i so telecamere, ma besogna respetà el limit in su tuta la trata intrega. A gh'è anca di sistema che verifichen sia la velocità media che quella istantanea.

## Riferiment
*Tutor

## Alter proget

## Vos corelade
*Telecamera del trafegh
Meditazzion

La **meditazzion** (sanscret: ध्यान, *dhyāna*) l’è una pratega indova l’individov el dœuvra di tecneghe per conzentràss sora un’oget particolar, entità, penser o atività, e per eserzì e maistrà la sò ment e atenzion, e per calmàss sgiò e gagnà ciarezza mental. La meditazzion l’è ben prategada in de un bell numer de tradizzion religiose, compagn de l’Induesim, Gianesim e Buddhesim.

A partì del segol quell di 19, i prateghe meditative di religion indo-ariane hann tacad a spantegàss anca in Ozzident, indova i vegnen doperade anca in de di contest minga semper de carater religios, coma, per esempi, ol *business* e la salut. La meditazzion la pœul sbassà un frach i nivei de stress, ansia, depression e patiment, e fà cresser un sens de pas interiora, la percezzion, ol sens del sè e l’istà ben in sgeneral. La zienza l’è adree anca adess a fàgh dree di studi per comprender mej i efet de la meditazzion in su la salut de l’hom, e psicologega, e neurologega, e cardiovascolara.

## Ligam de denter
* Mantra
* Orazzion
* Yoga

## Ligam de fœura

## Referenze
Autorità Federal de la Dovana

L**'Autorità Federal de la Dovana** (*Bundeszollverwaltung* in todesch) a l'è el corp che 'l se ocupa de la dovana in Germania. Fada su in del 1949 in la Germania Ovest, la dipend del Ministeri federal de la Finanza, e 'l so roeul a l'è quell de ministrà i tasse federai, l'esazzion di dazzi per el Stat e per i ent publegh, controllà i moviment de mercanzia al confin in di revard di proibizzion e regolamentazzion e anca el combater el lavorà negher e illegal.

Lavoren vesin a la Polizzia federala e ai polizzie di Stat federad, la soa unità de controll maritima l'è part de la Guardia costera federala.

## Galleria

File:SchaeferhundZoll1984.jpg|Cagnoeul a la frontera intra-todesca in del 1984
File:Zentrale Unterstützungsgruppe Zoll - Beamter (1).JPG|Unità speciala de la dovana
File:Zollbus VW T1 from 1962.JPG|Forgon de la dovana del 1962
VW Zoll, Frankfurt-Hahn Airport.JPG|Vitura vegg modell de la dovana
Streifenwagen Zoll Blau.jpg|Vitura de la dovana del dì d'incoeu
Mobile x-ray truck Zoll -2.jpg|Mez mobil per fà la scansion ai mez
File:Helgoland 1.jpg|Nav de la dovana a Helgoland
File:Zollamt Hamburg-Oberelbe, Marckmannstraße, Rothenburgsort.jpg|Cà de la Dovana a Amborgh
File:Basel 2012-08 Mattes 1 (287).JPG|Cartell de la dovana todesca a Basileja
File:Zollfahndungsämter.png|I distret de la dovana
File:Dienstkleidung Zoll Baustelle.jpg|Un dovaner
File:Zoll D.jpg|Veggia pataca de la dovana


## Ligam de foeura
*Sit ofizzial

## Alter proget

## Vos corelade
*Guardia de Frontera Federal (Germania)
*Zentrale Unterstützungsgruppe Zoll
*Burò di Indagin de la Dovana (Germania)
*Guardia Costera Federal (Germania)
Stazzion de Città di Castello-Fornace

La **** a l'è una stazzion de la ferrovia Central Ombra, che la serviss el comun de . L'è tacada ai stazzion de .

## Moviment
La stazzion a l'è servida domà di corse sostituive fade cont el bus del 2017, perchè inn dree a lavorà in su la linia.

## Riferiment
*Corriere dell'Economia
Musee di Industrie e del Lavorà del Saronnes

El **** a l'è un musee de scenza e tecnega industrial de Saronn, propi arent a la stazzion, vert del 1998.

El gh'ha dent varie testimonianze de la storia industriala del Volt Milanes, soratut di Ferrovie Nord Milan.

## Ligam de foeura
*Sit ofizzial

## Alter proget
Stazzion de Molin Nuovo

La **** a l'è stada una stazzion de la ferrovia Pennin Central, che la serviva el comun de . L'era tacada ai stazzion de .

## Riferiment
*Ferrovie Abbandonate
Ferrovia Pennin Central

La **ferrovia Pennin Central** a l'è stada una ferrovia a scartament metregh italian che la conligava Arezzo, in su la ferrovia Fiorenza-Roma, a Fossato di Vico, in su la ferrovia Roma-Ancona, a servì anca Anghiari, Sansepolcro, Città di Castello, Umbertide e Gubbio.

Verta in del 1886 e fornida l'ann dopo, la gh'ha havud un bon sucess local, a dispet de la tortuosità e de la bassa velocità, la segonda guerra mondial l'ha lassad un gran dagn a la ligna, in tra el calà de manutenzion, i bombe di Liad e i sabotasg di nazista, e donca el 22 de masg del 1945 a l'è sarrada su definitivament. La trata in tra Sansepolcro e Montecorona a l'è stada convertida al scartament ordinari e mituda dent a la ferrovia Centrala Ombra.

## Bibliografia
*Antonio Federici, Lo scartamento ridotto in Italia, Albignasego, Duegi Editrice, 1999.
*Piero Muscolino, Le ferrovie secondarie di Arezzo, Rovigo, Modeltecnica Editrice, 1978.

## Alter proget
Stazzion de Poggibonsi-San Gimignano

La **** a l'è una stazzion de la ferrovia Centrala Toscana, che la serviss el comun de . L'è tacada ai stazzion de .

## Moviment
La stazzion l'è servida di servizzi regionai de Trenitalia, in contrat de servizzi cont i region interessade.

## Bibliografia
*Alessandro Angiolini, I treni di una volta. Le vecchie stazioni ferroviarie poliziane: Montepulciano, Gracciano, Fontago, Abbadia e Acquaviva, in Cara Montepulciano, marzo 2008.

## Alter proget
Stazzion de Arezzo Casello 1

La **** a l'è una stazzion de la ferrovia Arezzo-Stia, che la serviss el comun de . L'è tacada ai stazzion de .

## Moviment
La stazzion l'è servida di servizzi regionai de Trasporto Ferroviario Toscano in contrat de servizzi con la Region Toscana.

## Bibliografia
*Piero Muscolino, Le ferrovie secondarie di Arezzo, Modeltecnica Editrice, Rovigo, 1978.
Traversament pedonal

Un **traversament pedonal** (anca *pass pedonal* o in del parlà comun *zebra*) a l'è una part de la carrensgia che l'è dedicada al permetégh ai pedon de passà de una banda de la strada a l'alta. Marcad despess in su l'afalt, con di bande o di linie, in d'un quaj Paes el serviss a dàgh pussee de sigurezza ai pedon, che però poden traversà depertut se fànn ballà l'oeugg, menter in alter a l'è obligatori doperàll, sedenò se ris'cia una multa.

## Riferiment
*IRAP

## Alter proget

## Vos corelade
*Traversament di spiciole
*Semafer HAWK